**Návrh zmluvy**

**o poskytnutí finančných prostriedkov na mzdy a prevádzku školy**

podľa § 6 ods. 12, §9aa zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov

(ďalej len „zmluva“)

1. Poskytovateľ:

Názov: **Obec Veľký Biel**

Sídlo: Železničná 76, 900 24 Veľký Biel

V zastúpení: Anton Danter, starosta obce

IČO: 00305146

DIČ: 2020662303

Bankové spojenie: Prima banka a.s.

IBAN: SK74 5600 0000 0018 0372 2001

(ďalej len „poskytovateľ”)

a

2. Prijímateľ:

Názov: **Občianske združenie HAPPY MOMENTS**

Sídlo: 034 01 Ružomberok, Bystrická cesta 192

V zastúpení: PaedDr. Elena Šlavková

Číslo účtu (IBAN): SK73 0200 0000 0029 7056 7955

IČO: 42219302

DIČ: 2820013350

(ďalej len „prijímateľ”)

(ďalej aj ako „zmluvné strany“)

súhlasne prehlasujú a svojimi podpismi potvrdzujú, že ako oprávnení a k právnym úkonom spôsobilí uzatvárajú túto zmluvu o poskytnutí finančných prostriedkov na mzdy a prevádzku Súkromného centra voľného času, Štiavnická cesta 80, 034 01 Ružomberok.

Článok 1

Predmet zmluvy

1. Predmetom zmluvy je poskytnutie finančných prostriedkov na mzdy a prevádzku pre školské zariadenie v zriaďovateľskej pôsobnosti prijímateľa, ktorým je **Súkromné centrum voľného času, Štiavnická cesta 80, 034 01 Ružomberok.**

Článok 2

Výška finančných prostriedkov na mzdy a prevádzku

1. Finančné prostriedky na mzdy a prevádzku sa poskytujú z finančných prostriedkov poukázaných podľa zákona č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov.
2. Finančné prostriedky sa poskytujú v plnej výške sumy určenej na mzdy a prevádzku na dieťa centra voľného času vypočítanej podľa § 2 ods. 1 písm. c) nariadenia vlády Slovenskej republiky č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov na počet detí vo veku od 5 do 15 rokov, podľa stavu k 15. septembru 2021 začínajúceho školského roka 2021/2022, s trvalým pobytom na území mesta Ružomberok.
3. Celková ročná suma poskytovaná na základe tejto zmluvy je pre **Súkromné centrum voľného času, Štiavnická cesta 80, 034 01 Ružomberok vo výške 108,57 €.**
4. Ak v priebehu rozpočtového roka dôjde k úprave nápočtu finančných prostriedkov podľa §2 ods. 1 písm. c) nariadenia vlády Slovenskej republiky č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov, zmluvné strany upravia výšku finančných prostriedkov podľa odseku 2 prostredníctvom dodatku k zmluve. Zmluvné strany uzatvoria dodatok k zmluve tak, aby bol účinný k prvému dňu kalendárneho mesiaca nasledujúceho po zverejnení upraveného nápočtu podľa prvej vety štátnym orgánom

Článok 3

Lehota na predloženie údajov

Prijímateľ poskytne údaje poskytovateľovi najneskôr do 25. septembra príslušného kalendárneho roka, podľa ktorých poskytovateľ poskytne finančné prostriedky na mzdy a prevádzku.

Článok 4

Lehota poskytnutia finančných prostriedkov

1. Poskytovateľ poskytne prijímateľovi finančné prostriedky na jeho bankový účet na vedenie prostriedkov poskytovaných zo štátneho rozpočtu uvedený v záhlaví tejto zmluvy.
2. Poskytovateľ poskytne prijímateľovi finančné prostriedky jednorázovo podľa článku 2 ods. 3. zmluvy.

Článok 5

Spoločné a záverečné ustanovenia

1. Zmluva sa uzatvára na dobu určitú do 31. decembra 2022.
2. Ak príjemca ukončí poskytovanie činnosti v priebehu rozpočtového roka, zúčtuje poskytnuté finančné prostriedky na mzdy a prevádzku ku dňu skončenia činnosti, najneskôr do 30 dní po ukončení činnosti a v tomto termíne vráti nevyčerpané poskytnuté finančné prostriedky na účet poskytovateľa.
3. Zmluvu je možné meniť a dopĺňať po dohode zmluvných strán, a to len vo forme písomných a riadne očíslovaných dodatkov.
4. Práva a povinnosti zmluvných strán, ktoré nie sú upravené v tejto zmluve, sa riadia ustanoveniami zákona č. 596/2003 Z. z. o štátnej správe v školstve a školskej samospráve v znení neskorších predpisov a zákona č. 40/1964 Zb. Občiansky zákonník v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
5. Táto zmluva je vyhotovená v dvoch rovnopisoch, z ktorých poskytovateľ a prijímateľ dostane po jednom vyhotovení.
6. Zmluvné strany vyhlasujú, že túto zmluvu uzavreli slobodne, nie za zjavne nevýhodných podmienok, prečítali ju, porozumeli jej a nemajú proti jej forme a obsahu žiadne námietky, čo potvrdzujú vlastnoručnými podpismi.

Vo Veľkom Bieli, dňa 2022 V Ružomberku, dňa .............. 2022

................................................. .....................................................

Podpis poskytovateľa Podpis prijímateľa